Μεξικανική Αθλητική Ομοσπονδία Καλαθοσφαίρισης

Η Μεξικανική Αθλητική Ομοσπονδία Καλαθοσφαίρισης (ισπανικά: Asociación Deportiva Mexicana de Básquetbol, ADEMEBA) είναι το όργανο διοίκησης της καλαθοσφαίρισης στο Μεξικό. Εδρεύει στην Πόλη του Μεξικού και είναι μέλος της Διεθνούς Ομοσπονδίας Καλαθοσφαίρισης (FIBA).Mexico (MEX)  fiba.com Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Μεξικού.

 Ιστορία 
Η Μεξικανική Αθλητική Ομοσπονδία Καλαθοσφαίρισης (Asociación Deportiva Mexicana de Básquetbol A.C.) ιδρύθηκε το 2008. Αναγνωρίστηκε από τη FIBA ως εθνική ομοσπονδία καλαθοσφαίρισης για το Μεξικό, παίρνοντας τη θέση που κατείχε μέχρι πρότεινoς η Ομοσπονδία Καλαθοσφαίρισης Μεξικού (FMB).

Το Νοέμβριο του 2015, η FIBA απέβαλε το Μεξικό από τις διεθνείς διοργανώσεις, διότι η Εθνική Επιτροπή
Φυσικής Αγωγής και Αθλητισμού (CONADE) δεν αναγνώριζε καμία ομοσπονδία καλαθοσφαίρισης στη χώρα. Τελικά, με κίνδυνο η εθνικη ομάδα των ανδρών να μείνει εκτός του Προολυμπιακού Τουρνουά του 2016, η CONADE αναγνώρισε την ADEMEBA ως εθνική ομοσπονδία καλαθοσφαίρισης και η FIBA δέχτηκε και πάλι στις διοργανώσεις της το Μεξικό.

 Δείτε επίσης 
 Ομοσπονδία Καλαθοσφαίρισης Μεξικού

 Παραπομπές 

 Εξωτερικοί σύνδεσμοι 



Κατηγορία:Καλαθοσφαίριση στην Τυνησία